Diari Oficial de la Generalitat Valenciana


Sumari del DOGV 7551, del 18-06-2015 (2015/5784)

ACORD de 5 de juny de 2015, del Consell, pel qual s'autoritza modificar les dades relatives al beneficiari de la línia nominativa T6592, «Conveni fons humanitari d'ajuda d'emergències i ajuda humanitària» de l'annex de transferències corrents del programa 134.10, Cooperació Internacional al Desenrotllament, de la Conselleria de Benestar Social. Expedient número 16.011/15-056.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7551

Data del DOGV
:   18-06-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/5784


Data del document
:   05-06-2015

Organisme emissor
:   Conselleria d'Hisenda i Administració Pública

Tipus de document
:   Acord

Descriptors 

:   * Conselleria d'Hisenda i Administració Pública

ACORD de 5 de juny de 2015, del Consell, pel qual s'autoritza modificar les dades relatives al beneficiari de la línia nominativa T6592, «Conveni fons humanitari d'ajuda d'emergències i ajuda humanitària» de l'annex de transferències corrents del programa 134.10, Cooperació Internacional al Desenrotllament, de la Conselleria de Benestar Social. Expedient número 16.011/15-056. [2015/5784]  
El Consell, en la reunió del dia 5 de juny de 2015, va adoptar l'acord següent:  
L'annex de transferències corrents del programa 134.10, Cooperació Internacional al Desenrotllament, inclou la línia nominativa T6592, prevista per a la subscripció d'un conveni amb el Ministeri d'Assumptes Exteriors i Cooperació, a fi de col·laborar en la creació d'un fons humanitari d'ajuda d'emergència i ajuda humanitària a nivell estatal amb què finançar l'actuació d'organismes multilaterals especialitzats en atenció humanitària per a intervencions en crisi.  
La Conselleria de Benestar Social, una vegada concretat en les relacions interadministratives mantingudes amb l'Administració General de l'Estat que serà l'Agència Espanyola de Cooperació Internacional al Desenrotllament (AECID) la que subscriurà el conveni previst, i atés que es tracta d'una entitat adscrita al ministeri, amb personalitat jurídica pròpia i facultada per a col·laborar amb les comunitats autònomes a través de convenis de col·laboració en matèries específiques i en l'àmbit de les seues respectives competències, proposa substituir el beneficiari previst inicialment en la línia.  
A l'efecte i en virtut del que disposen els articles 18 i 19 de la Llei 8/2014, de 26 de desembre, de la Generalitat, de Pressupostos de la Generalitat per a l'exercici 2015, a proposta del conseller d'Hisenda i Administració Pública, el Consell  
  
  
ACORDA  
  
Modificar, en l'annex de transferències corrents del programa 134.10, Cooperació Internacional al Desenrotllament, les dades relatives al beneficiari, en la línia T6592, «Conveni fons humanitari d'ajuda d'emergència i ajuda humanitària» en els termes següents:  
  
  
Beneficiari actual Ministeri d'Assumptes Exteriors i Cooperació  
Beneficiari modificat Agència Espanyola de Cooperació Internacional al Desenrotllament (AECID)  
  
  
  
València, 5 de juny de 2015  
  
El conseller secretari,  
JOSÉ CÍSCAR BOLUFER